জিয়াউর রহমানের মাজার

জিয়াউর রহমানের মাজার কমপ্লেক্স হলো বাংলাদেশের ঢাকা শহরের শেরেবাংলা নগরে অবস্থিত একটি উল্লেখযোগ্য স্থাপত্য প্রকৌশল স্মৃতিস্তম্ভ। এই স্মৃতিস্তম্ভে বাংলাদেশের ৭ম রাষ্ট্রপতি জিয়াউর রহমানের কবর রয়েছে, যিনি ১৯৭১ সালের ২৭ মার্চ কালুরঘাট বেতার কেন্দ্রের মাধ্যমে বাংলাদেশের স্বাধীনতার ঘোষণা পাঠের জন্য জনপ্রিয়। তিনি ২০শ শতাব্দীর দক্ষিণ এশীয় অঞ্চলের একজন উল্লেখযোগ্য নেতা ছিলেন। এছাড়াও তার স্ত্রী বাংলাদেশের সাবেক প্রধানমন্ত্রী খালেদা জিয়ার কবরও তার ঠিক কবরের পাশেই রয়েছে। যিনি ২০২৫ সালে মারা যান।

জিবিবি লিমিটেড বাশাত আর্কিটেক্টস ইঞ্জিনিয়ার্স লিমিটেডের পরামর্শে স্মৃতিস্তম্ভটি নির্মিত করে যার নির্মাণ গণপূর্ত ও স্থাপত্য বিভাগের অধীনে কার্যকর হয়।

 ইতিহাস 
জিয়াউর রহমানের মাজার প্রায়ই জিয়া উদ্যান নামে পরিচিত। জিয়াউর রহমান ছিলেন বাংলাদেশের সপ্তম রাষ্ট্রপতি। তিনি সেনাবাহিনীর একজন জেনারেল ও পরে রাজনীতিবিদ হন। তিনি ২১ এপ্রিল ১৯৭৭ তারিখে বাংলাদেশের রাষ্ট্রপতি হন, ৩০ মে ১৯৮১ তারিখে চট্টগ্রামে বাংলাদেশী সেনা সদস্যগণ তাকে হত্যা করে। বাংলাদেশের রাষ্ট্রপতি জিয়াউর রহমানকে চট্টগ্রামের দক্ষিণ-পূর্বাঞ্চলীয় নগরীতে হত্যা করা হয়। বিদ্রোহীরা চট্টগ্রাম সার্কিট হাউসে হামলা চালালে স্থানীয় সময় ৪:৩০ টায় রাষ্ট্রপতি জিয়া মারা যান বলে ধারণা করা হয়। বাইরে কী ঘটছে তা দেখার জন্য তিনি তার ঘরের দরজা খুললে সাব-মেশিনগানের বুলেটে তিনি নিহত হন বলে জানা যায়। একজন নিরাপত্তা কর্মকর্তা, রাষ্ট্রপতিকে পাহারা দেওয়া একজন কর্মকর্তা ও একজন হামলাকারীসহ আটজন বন্দুকধারীর গুলিতে মারা যায় বলে ধারণা করা হচ্ছে। পরে তার কবর চট্টগ্রাম থেকে সংসদ এলাকায় স্থানান্তর করা হয়।

১৯৯১ সালে বাংলাদেশ জাতীয়তাবাদী দল বাংলাদেশের ক্ষমতায় আসার পর এর প্রতিষ্ঠাতা জিয়াউর রহমানের কবরকে কেন্দ্র করে একটি সমাধিসৌধ নির্মাণ করে এবং সমাধিসৌধে প্রবেশের জন্য ক্রিসেন্ট লেকের উপর একটি বেইলি ব্রিজ নির্মাণ করে। তবে ১৯৯৬ সালে আওয়ামী লীগ সরকার গঠনের পর সেতুটি ভেঙ্গে ফেলে। পরবর্তীতে বাংলাদেশ জাতীয়তাবাদী দল ২০০১ সালে ক্ষমতায় আসার পর হ্রদের উপর একটি কংক্রিটের সেতু নির্মাণ করে এবং সমাধিসৌধটিকে একটি কমপ্লেক্সে পরিণত করে।

৩০ ডিসেম্বর ২০২৫ তারিখে অসুস্থতাজনিত কারণে জিয়াউর রহমানের স্ত্রী ও বাংলাদেশের সাবেক প্রধানমন্ত্রী খালেদা জিয়া মৃত্যুবরণ করেন। একই দিনে তাঁর রাজনৈতিক দল বাংলাদেশ জাতীয়তাবাদী দল সিদ্ধান্ত নেয় যে তাকে মাজার প্রাঙ্গণে দাফন করা হবে। দলের নেতা সালাহউদ্দিন আহমেদ মাজারে দাফনের অনুমতির জন্য তারা সরকারের সঙ্গে যোগাযোগ করেছেন বলে নিশ্চিত করেন। সেদিনই দুপুরের দিকে মাজারে খালেদা জিয়াকে দাফনের জন্য সব ধরনের প্রস্তুতি চলতে থাকে। বিকেলে সরকারের স্বরাষ্ট্র বিষয়ক উপদেষ্টা জাহাঙ্গীর আলম চৌধুরী কবর খননের প্রস্তুতিমূলক কাজ পরিদর্শনের জন্য সেখানে যান। রাতে জানা যায় যে বেগম জিয়ার কবর খোঁড়ার কাজ ৩১ ডিসেম্বরের মধ্যে শেষ হবে। এরপর পূর্বনির্ধারিত তারিখে বেগম জিয়াকে তার স্বামীর পাশে সমাহিত করা হয়।

 অবস্থান 
রাষ্ট্রপতি জিয়াউর রহমানের মাজার কমপ্লেক্স জিয়া উদ্যানে অবস্থিত, যা জাতীয় সংসদ ভবনের উত্তরে ও প্রধানমন্ত্রীর বাসভবন গণভবনের পূর্বে অবস্থিত। কবরটি স্থানান্তরের পর চন্দ্রিমা উদ্যান জিয়া উদ্যানে পরিণত হয়।

 গঠন 
থাম্ব|জিয়াউর রহমানের মাজার
মাজার কমপ্লেক্সের সম্পূর্ণ কাঠামো ৭৪ একর যা ৭টি অংশে বিভক্ত;
 সমাধি 
কমপ্লেক্সটির কেন্দ্র হলো জেনারেল জিয়াউর রহমানের কবর, এই সমাধিটির প্রস্থ ৩০ ফুট, যা কালো ও সাদা মার্বেল পাথর দিয়ে বৃত্তাকারভাবে গঠিত। সমাধির চারপাশে খোদাই করা আরবি লেখা সহ চারটি দেয়াল রয়েছে, যা সমাধির ছাদ (কাঁচ ও ইস্পাতের) সমুন্নত রেখেছে।

 সংযোগ সেতু 
alt=Crescent Bridge|থাম্ব|প্রধান সংযোগ সেতু
সংযোগ সেতু হলো মাজার কমপ্লেক্সের প্রধান প্রবেশপথ, এটি একটি রংধনু আকৃতির ঝুলন্ত সেতু, যা কমপ্লেক্সের ঠিক মাঝখানে নির্মিত। সেতুর উপরিভাগে কাঁচের মার্বেল খোদাই করা আছে। প্রতিরক্ষা মন্ত্রণালয়ের দপ্তরের পাশ থেকে আরেকটি সেতু দেখতে পাওয়া যায়।
 মেমোরিয়াল হল 
থাম্ব|ছাত্তার
মেমোরিয়াল হলটি কমপ্লেক্সের শেষ প্রান্তে অবস্থিত, যা একটি দ্বিতল ভবন। উপরের তলায় একটি মসজিদ ও নিচের তলায় বিশ্রামাগার, সংরক্ষণাগার লাইব্রেরি ও শতাধিক ব্যক্তি বসার জন্য সেমিনার হল রয়েছে।
 পশ্চিম চত্বর 
চন্দ্রিমা উদ্যানে দুটি চত্বর রয়েছে। পশ্চিম চত্বরটি উদ্যানের পশ্চিম পাশে অবস্থিত। চত্বরের একটিতে একটি ক্যাফেটেরিয়া রয়েছে।
 পূর্ব চত্বর 
থাম্ব|ক্রিসেন্ট লেক
চন্দ্রিমা উদ্যানে দুটি চত্ত্বর রয়েছে। পশ্চিম চত্বর উদ্যানটির পশ্চিম পাশে অবস্থিত।
 ক্রিসেন্ট লেক 
ক্রিসেন্ট লেক একটি ১৮০ ডিগ্রী প্রটেক্টর লেকের মত। একপাশে সিঁড়ি সহ গভীর নীল জল দেখতে পাওয়া যায়।
 ঝর্ণা 
থাম্ব|লেকের ফোয়ারা
লেকটিতে দুটি ফোয়ারা আছে, দুটিই মূল সংযোগ সেতুর পাশে অবস্থিত। এগুলো সন্ধ্যা থেকে মধ্যরাত পর্যন্ত রাতে জ্বলে উঠতো। ঝর্ণাগুলোতে সৌন্দর্যবর্ধনের জন্য রঙিন আলো রয়েছে।

 বিতর্ক 
২০১৫ সালে আওয়ামী লীগ নেত্রী ও তৎকালীন প্রধানমন্ত্রী শেখ হাসিনা মাজারটি জাতীয় সংসদ ভবন এলাকার প্রকৃত নকশা বাস্তবায়নের উদ্দেশ্যে স্থানান্তর করার ইচ্ছা পোষণ করেছিলেন। এরপর একই বছরে গৃহায়ন ও গণপূর্ত মন্ত্রণালয় এই ব্যাপারে প্রতিবেদন পেশ করার পর ব্যাপারটি নিয়ে কাজ শুরু হয়। প্রথমে মাজারটি জিয়াউর রহমানের জন্মস্থান বাগবাড়ীতে স্থানান্তর করার ব্যাপারে আলোচনা হয়েছিল। কিন্তু পরে সরকার এটি মিরপুরে অবস্থিত শহীদ বুদ্ধিজীবী কবরস্থানে স্থানান্তর করার সিদ্ধান্ত নিয়েছিল। ২০১৮ সালে গৃহায়ন মন্ত্রী মোশাররফ হোসেন বলেন যে লুই কানের সংসদ এলাকার মূল পরিকল্পনা বাস্তবায়নের জন্য সরকার বর্তমান স্থান থেকে কমপ্লেক্সটি স্থানান্তর করবে। মাজার কমপ্লেক্স স্থানান্তরের খবরে বাংলাদেশ জাতীয়তাবাদী দল আল্টিমেটাম দেয়। ২০২১ সালে আওয়ামী লীগের রাজনীতিবিদ ও সংসদ সদস্য মোজাম্মেল হক দাবি করেন যে সমাধিটিতে জিয়াউর রহমানের লাশ নেই। তিনি মাজার কমপ্লেক্স অপসারণেরও ঘোষণা দেন।

 ধ্বংসপ্রবণতা 
২৯ এপ্রিল ২০১৫ তারিখে একদল অজ্ঞাত লোক মাজার কমপ্লেক্সে ভাংচুর চালায়। ঘটনার পর মাজার কমপ্লেক্সের নিরাপত্তার দায়িত্বে থাকা ছয় পুলিশ কর্মকর্তাকে শাস্তি দেওয়া হয়।

আরও দেখুন 
শহীদ মইনুল রোডের ৬ নম্বর বাড়ি

 তথ্যসূত্র 

বহিঃসংযোগ

বিষয়শ্রেণী:ঢাকা জেলার দর্শনীয় স্থান
বিষয়শ্রেণী:ঢাকার ভবন ও স্থাপনা
বিষয়শ্রেণী:বাংলাদেশের সমাধিসৌধ
বিষয়শ্রেণী:জিয়াউর রহমান
বিষয়শ্রেণী:জিয়াউর রহমানের স্মারক
বিষয়শ্রেণী:১৯৯১-এ বাংলাদেশে প্রতিষ্ঠিত
বিষয়শ্রেণী:খালেদা জিয়ার স্মারক